Bestyrelsesmøde den 21.11.2022

Deltagere: Klaus Bech, Jannik Sundø, (suppl.) Rikke Langthin-Knudsen, Martin Wulff, Simone Le Ray, Per Vagn Jensen og Raghav Karol (suppl.)

Referent: Per

Gennemgang/accept af dokumenter vedr servitutudvikling. Så vi kan indkalde til workshop.

Oplæg til forvaltning af servitutter og Håndbog For Husejere blev gennemgået og drøftet.

Nyt oplæg til forvaltning af servitutter udfærdiges med baggrund i de gode kommentarer der blev givet. Det blev drøftet om forvaltningsdokumentet skal forbi en advokat for en vurdering.

Status fra de øvrige udvalg/arbejder:

Kloakarbejder

Den nuværende aftale med Jan Clausen vedr. akutudrykning for akutte brud mv. blev diskuteret med baggrund i nogle arbejder, der ikke var blevet udført som ønsket. Der var enighed om, at aftalen skal vurderes og vi skal overveje et alternativ.

Nuværende renovering af de 16 kloakker.

De 16 reparationer er stort set færdige med undtagelse af få kloakrep. Bl.a. p.g.a. skure mv i haven. Nøgler der er udleveret søges returneret fra kloakmesteren. I øvrigt er forløbet foregået relativt smidigt. Der er nogle ekstraarbejder for i alt kr.87.125,00 inkl. moms. Disse afholdes som alm. Vedligeholdelse over Foreningens driftskonto. Deas A/S forespørges om de måtte have en rammeaftale, der kan anvendes.

Udbud TV-inspektion af af alle kloakker som besluttet på GF 2022. Opgaven igangsættes ved næste møde i kloakudvalget 28/11, så vi kan få et overblik over hele foreningens kloaknet.

På de ejendomme der er isat rottespærrer i kloakafløbet skal man være opmærksom på om disse til enhver tid virker ved et årligt eftersyn. Hvis de ikke virker, kan der opstå en prop i systemet på den/de enkelte ejendomme.

General rengøring i kvarteret.

Der var enighed om, at vi kan fastholde ordningen med at beboere der gør rent på fællesarealerne kan få en kop kaffe i Cafeen på Foreningens regning. Simone laver opslag og aftale med Cafeen.

Status Skraldeordning:

Der mangler ca. 3 papirscontainere i forhold til det oprindelige antal, der blev stillet i udsigt. Herudover er sket en omfordeling/flytning af containerne i forhold til den oprindelige allokeringsplan.

Der ses på en løsning af metalaffaldet fra kommunens side og det påtænkes at etablere metalcontainere sammen med papircontainerne. (De er nu kommet til kvarteret – se Gadespejlet).

Kommunikationsudvalget:

Har vi et sted at arkivere Foreningens dokumenter (i skyen)?:

Kommunikationsudvalgets udspil til fremtidig platform er, at vi køber en googledrive med bestyrelsesmails, således vi har en fælles arkiveringsmulighed med dokumentopbevaring mv. Dette igangsættes. Omkostningerne hertil er en månedlig betaling på kr. 40,- per tilsluttet bestyrelsesmedlem.

Status pladsen:

Nye vinduer i hærdet glas isættes, da de nuværende vinduer er blevet beskadiget p.g.a. grafitti. Glarmester Schlæger Aps har undersøgt om man kan slibe glassene og dette er ikke muligt med et godt resultat. Omkostninger til nye vinduer er på kr. 50.000 + moms. Vinduerne skal specialfremstilles. Dette er igangsat og vi kan p.t. forvente, at de isættes efter Nytår.

Pladsudvalget har haft møde med nogle af de omkringboende og et projekt om at forbedre pladsen er i støbeskeen, der skal drøftes med til kommunen.

Servitutudvalget:

Der er lavet aftale med advokat angående en væsentlig servitutoverskridelse omkring retslig skridt, såfremt er ikke kan opnås engihed med den pågældende ejer om afhjælpning.

Eventuelt, næste møde 15.12.2022